Altertavlen fra 1606 i høyrenessansestil er formentlig utført av Engelbert Chastensen fra København. Prekestolen er utført i samme stil. Korbuekrusifikset er ca. 160 cm høyt og stammer fra 1400–1450. Døpefonten av granitt er romansk og ble overført fra Gjorslev slott i 1929. Foten er fra samme år. Kirkerommet er innredet med herskapsstoler for de adelige, og det øvrige stolverket er bevart med gavler, dører og paneler i opprinnelig stand.